<classify> AGIZO la Rais John Magufuli alilolitoa Desemba 7, mwaka jana na kuutaka uongozi wa Halmashauri ya Jiji la Mwanza, kujenga la madarasa matano katika Shule ya Msingi Iseni B katika halmashauri hiyo, limetekelezwa kwa asilimia 100.Akizungumza jana shuleni hapo, Waziri wa Nchi, Ofisi ya Rais, Tawala za Mikoa na Serikali za MitaaTamisemi Suleiman Jafo aliupongeza uongozi wa mkoa na jiji la Mwanza kwa utekelezaji wa agizo hilo.Alisema hali hiyo inaonesha wana umoja na mshikamano kwa mambo ya msingi, ambayo huelekezwa na Rais wa nchi. Nawapongeza sana kwa kazi hii kubwa mliyofanya ndani ya kipindi kifupi kwa kujenga madarasa haya matano kwa shilingi milioni 29 kwa kutumia Force Account, hii ni kazi ya mfano, alisema.Alisema hatua hiyo ya kujenga madarasa kwa kipindi kifupi ni ushahidi kuwa viongozi na watendaji wa mkoa wa Mwanza, wanakwenda na kasi ya Serikali ya Awamu ya Tano ya Hapa Kazi Tu.Hapa mngeamua kutumia utaratibu wa ujenzi wa kuwatumia makandarasi ingewachukua muda mrefu, msingeweza kukamilisha kwa haraka kiasi hicho ujenzi wa madarasa haya,alisema.Jafo alisema mkoa wa Mwanza ni kati ya mikoa, ambayo imekuwa inatekeleza miradi ya maendeleo iliyo chini ya ofisi ya Rais, tofauti na maeneo mengine ya nchi ambayo miradi huchukua muda mrefu kukamilika.Kuna baadhi ya mikoa na halmashauri ilipewa fedha tangu mwezi Machi mwaka jana, lakini bado hawajatekeleza miradi yao, katika hili Mwanza nawapongeza mmejenga madarasa matano na ndani ya muda mfupi mmepaua, alisema.Mkuu wa Mkoa wa Mwanza, John Mongela alisema shukurani za pekee katika utekelezaji wa miradi mikubwa ya maendeleo kwa mkoa wa Mwanza, zimwendee Rais Dk John Magufuli ambaye ndiye amekuwa kinara katika utekelezaji wa miradi hiyo.Mbunge wa Jimbo la Nyamagana, Stanslaus Mabula CCM alisema ujenzi wa madarasa matano katika shule hiyo, umefanikiwa kutokana na ushirikiano uliopo baina ya uongozi wa mkoa na Halmashauri ya Jiji la Mwanza na wananchi kwa ujumla. Akiwa katika ziara ndefu ya kikazi Desemba mwaka jana jijini Mwanza, Rais Magufuli alielezwa na mmoja wa wawakilishi wa wanafunzi wa shule hiyo kuwa changamoto waliyokuwa wanakabiliana nayo ni ya upungufu wa vyumba vya madarasa.  <topic>: kitaifa 